Comrades-deelnemer wou eintlik fiks word | News24
LAST UPDATED: 2018-09-21, 10:24
Comrades-deelnemer wou eintlik fiks word
Rieghard Janse van Rensburg van Jeffreysbaai het vanjaar die Comrades-ultramarathon vir die tweede keer aangeapk en vir die tweede keer voltooi. Foto: JETLINE ACTION PHOTO
WANNEER Rieghard Janse van Rensburg (42) nie besig is om iemand se lewe te red of om spesiale oomblikke op kamera vas te vang nie, vlieg die kilometers gemaklik onder sy hardloopskoene verby.
Dié Jeffreysbaaier het die Comrades-ultramarathon vanjaar vir die tweede keer aangepak en dit 'n tweede keer voltooi. Hy spog nou met 'n back2back medalje wat slegs diegene beskore is wat die af- en op-Comrades na mekaar hardloop.
Rieghard het die moordende afstand van 89km in 'n tyd van 9 ure en 54 mintue voltooi - 1 uur en 40 minute vinniger as sy tyd in 2014 - en het uit 16 993 atlete, 3 737 geëindig.
Volgens Rieghard wou hy eintlik net fiks word en 'n gesonde leefstyl handhaaf om sy rol as NSRI-stasiebevelvoerder en stuurman te vervul.
"Ongeveer vier jaar terug het ek besluit dat ek op 40 my beste wil lyk en voel. In daardie stadium was ek heeltemal onfiks en oorgewig," vertel hy. "Oor die laaste paar jare het ek 30kg verloor en myself van 'n stoelpatat in 'n suksevolle Comrades- en IronMan-atleet verander. In die proses het al my gesondheidsprobleme soos hoë bloeddruk, allergië en hoë bloedsuker verdwyn."
Volgens Rieghard volg hy 'n streng oefenprogram en lees soveel moontlik oor die beste metodes en programme wat hy volgens sy eie behoeftes en omstandighede aanpas.
"Ek volg 'n banting-leefstyl. Koolhidrate word tot die minimum beperk, en ek eet baie groente, vleis en goeie vette. Verder eet ek omtrent geen geproseseerde kos nie," sê Rieg-hard.
Hy sê: "Die lekkerste van die Comrades is wanneer jy in die stadion in hardloop en jy weet dat maande se harde werk die moeite werd was. Die tweede lekkerste is die begin, die mense, die atmosfeer en die gees.
"Die moeilikste is hier by die 60km en 80km merk wanneer jy lekker moeg is, alles is seer en jy is ongemaklik, en jy weet daar is nog 'n ver pad om te gaan."
Hoewel hy verheug is oor die verbetering in sy tyd, is hy onseker of hy volgende jaar weer aan die Comrades gaan deelneem.
"Daar is net heeltemal te veel merkwaar- dige ultramarathons in ons land. Vir die res van die jaar en volgende jaar, gaan ek meer op trail runs fokus," sê Rieghard.
. Die plaaslike langafstand-atleet, Melvin Reens, het die Comrades in 'n tyd van 7 ure en 41 minute voltooi. Nie eers sy stukkende hardloopskoene kon hom terugghou nie